এই সময় ডিজিটাল ডেস্ক: হিন্দি ছবিতে কেরিয়ারের শুরু থেকেই দর্শকদের নিজের অভিনয় দক্ষতার পরিচয় দিয়েছেন তাপসী পান্নু। তবে শুরুতে তাঁর লক্ষ্য মোটেই ফিল্ম ইন্ডাস্ট্রি ছিল না। বরং এমবিএ করে কর্পোরেট দুনিয়াতেই চাকরির স্বপ্ন দেখতেন। এমবিএ-এর জন্যে তৈরি হওয়ার ফাঁকে হালকা মেজাজেই শুরু করেছিলেন তামিল ও তেলেগু ছবির কাজ। তেলেগু ছবি ঝুমান্দি নাদম বক্স অফিসে হিট এবং তামিল ছবি আদুকালাম পায় বেশ কয়েকটি জাতীয় পুরস্কার। ব্যাস, তারপর আর পিছন ফিরে দেখার প্রশ্নই ওঠেনি।